title: 2011/753/EU: Odluka Komisije od 18. studenoga 2011. o utvrđivanju pravila i metoda izračuna za provjeru usklađenosti s ciljevima utvrđenim u članku 11. stavku 2. Direktive 2008/98/EZ Europskog parlamenta i Vijeća (priopćena pod brojem dokumenta C(2011) 8165)

text:
               15/Sv. 34

               HR

               Službeni list Europske unije

               180

         32011D0753

               L 310/11

               SLUŽBENI LIST EUROPSKE UNIJE

         ODLUKA KOMISIJE
   od 18. studenoga 2011.
   o utvrđivanju pravila i metoda izračuna za provjeru usklađenosti s ciljevima utvrđenim u članku 11. stavku 2. Direktive 2008/98/EZ Europskog parlamenta i Vijeća
   (priopćena pod brojem dokumenta C(2011) 8165)
   (2011/753/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2008/98/EZ Europskog parlamenta i Vijeća od 19. studenoga 2008. o otpadu i stavljanju izvan snage određenih Direktiva (1), a posebno njezin članak 11. stavak 3.,
   budući da:

               (1)

               Radi osiguravanja učinkovite provedbe ciljeva utvrđenih u članku 11. stavku 2. Direktive 2008/98/EZ primjereno je definirati pravila o primjeni tih ciljeva.

               (2)

               Radi provjere i praćenja usklađenosti s ciljevima utvrđenim u članku 11. stavku 2. Direktive 2008/98/EZ isto tako treba odrediti i metode za izračun udjela komunalnog otpada i građevnog i ruševinskog otpada koji je priređen za ponovnu uporabu, recikliran ili bitno oporabljen.

               (3)

               Članak 11. stavak 2. točka (a) Direktive 2008/98/EZ državama članicama ostavlja određenu fleksibilnost u pogledu tokova komunalnog otpada na koje se ti ciljevi primjenjuju. Međutim, radi jasnije praktične primjene provjere usklađenosti s tim ciljevima primjereno je definirati raspon opcija za koje se države članice mogu odlučiti.

               (4)

               Kako bi se izbjeglo dodatno administrativno opterećenje, za provjeru usklađenosti s ciljevima utvrđenim u članku 11. stavku 2. Direktive 2008/98/EZ treba što je moguće više koristiti statističke podatke iz izvješća podnesenih na temelju Uredbe (EZ) br. 2150/2002 Europskog parlamenta i Vijeća od 25. studenoga 2002. o statističkim podacima o otpadu (2).

               (5)

               Kad se otpad izvozi izvan Unije i postoje valjani dokazi da je priprema za ponovnu uporabu, recikliranje ili oporabu provedena pod uvjetima koju su ekvivalentni uvjetima propisanim zakonodavstvom Unije, kod provjere usklađenosti s ciljevima utvrđenim u članku 11. stavku 2. Direktive 2008/98/EZ taj otpad treba uzeti u obzir.

               (6)

               Ako su poduzete mjere za jačanje ciljeva ili se utvrde ciljevi za druge tokove otpada, ovu Odluku može biti potrebno preispitati.

               (7)

               Mjere predviđene ovom Odlukom u skladu su s mišljenjem Odbora osnovanog člankom 39. Direktive 2008/98/EZ,

         DONIJELA JE OVU ODLUKU:
   Članak 1.
   Definicije
   Za potrebe ove Odluke, uz definicije utvrđene u članku 3. Direktive 2008/98/EZ primjenjuju se i sljedeće definicije:

               1.

               „kućni otpad” znači otpad koji nastaje u domaćinstvima;

               2.

               „sličan otpad” znači otpad koji se po naravi i sastavu može usporediti s kućnim otpadom, isključujući otpad iz proizvodnje i otpad iz poljoprivrede i šumarstva;

               3.

               „komunalni otpad” znači kućni otpad i sličan otpad;

               4.

               „građevni i ruševinski otpad” znači otpad koji odgovara šiframa otpada iz poglavlja 17. Priloga Odluke Komisije 2000/532/EZ (3), isključujući opasan otpad i materijal iz prirode kako je definiran u kategoriji 170504;

               5.

               „bitna oporaba” znači svaki postupak oporabe, isključujući oporabu energije i ponovnu preradu u materijale koje se planira uporabiti kao gorivo;

               6.

               „zatrpavanje” znači postupak oporabe u kojem se za to pogodan otpad koristi u svrhu obnavljanja zemljišta na iskopanim površinama ili u svrhe krajobraznog uređenja i kad je otpad zamjena za materijale koji nisu otpad.

         Članak 2.
   Opći zahtjevi
   Za potrebe provjere usklađenosti s ciljevima utvrđenim u članku 11. stavku 2. Direktive 2008/98/EZ primjenjuju se sljedeća pravila:

               1.

               Države članice provjeravaju usklađenost s ciljevima utvrđenim u članku 11. stavku 2. Direktive 2008/98/EZ putem izračuna težine nastalih tokova otpada i tokova otpada koji je pripremljen za ponovnu uporabu, recikliran ili je bitno oporabljen na drugi način u tijeku jedne kalendarske godine.

               2.

               Težina otpada koji je pripremljen za ponovnu uporabu, recikliran ili bitno oporabljen određuje se izračunom ulaznog otpada koji se koristi u pripremi za ponovnu uporabu ili konačno recikliranje ili konačnu bitnu oporabu drugim postupkom. Postupak prethodne pripreme obrada prije postupka oporabe ili zbrinjavanja ne smatra se konačnim postupkom recikliranja ni drugim konačnim postupkom bitne oporabe. Kad se otpad prikuplja odvojeno ili kad se otpad koji izlazi iz postrojenja za odvajanje na recikliranje ili druge postupke bitne oporabe šalje bez značajnijih gubitaka, za težinu toga otpada može se smatrati da je težina otpada koji je pripremljen za ponovnu uporabu, recikliran ili je bitno oporabljen na drugi način.

               3.

               Količina otpada pripremljenog za ponovnu uporabu ubraja se u količinu recikliranog otpada i u izvješću se ne iskazuje odvojeno.

               4.

               Kad se na pripremu za ponovnu uporabu, recikliranje ili drugi način bitne oporabe otpad šalje u drugu državu članicu, taj se otpad uzima u obzir samo u odnosu na ciljeve države članice u kojoj je prikupljen.

               5.

               Kad se na pripremu za ponovnu uporabu, recikliranje ili drugi način bitne oporabe otpad izvozi izvan Unije, taj se otpad računa kao pripremljen za ponovnu uporabu, recikliran ili na drugi način bitno oporabljen samo kad postoji valjani dokaz da je pošiljka otpada usklađena s odredbama Uredbe (EZ) br. 1013/2006 Europskog parlamenta i Vijeća (4), a posebno njezinoga članka 49. stavka 2.

               6.

               Kad se izračun ciljeva primjenjuje na aerobnu ili anaerobnu obradu biološki razgradivog otpada, količina koja ulazi na aerobnu ili anaerobnu obradu može se računati kao reciklirana kad se obradom dobiva kompost ili digestat koji se nakon eventualno potrebne daljnje prerade koristi kao reciklirani proizvod, materijal ili tvar za obradu zemljišta, što rezultira unaprijeđenim zemljištem sa stajališta poljoprivrede ili zaštite okoliša.

         Članak 3.
   Komunalni otpad
   1.   Za potrebe provjere usklađenosti s ciljem za komunalni otpad utvrđenim u članku 11. stavku 2. točki (a) Direktive 2008/98/EZ, države članice taj cilj primjenjuju na jedno od sljedećeg:

               (a)

               pripremu za ponovnu uporabu i recikliranje papirnatog, metalnog, plastičnog i staklenog kućnog otpada;

               (b)

               pripremu za ponovnu uporabu i recikliranje papirnatog, metalnog, plastičnog, staklenog kućnog otpada i drugih pojedinačnih vrsta kućnog otpada ili sličnog otpada iz drugih izvora;

               (c)

               pripremu za ponovnu uporabu i recikliranje kućnog otpada;

               (d)

               pripremu za ponovnu uporabu i recikliranje komunalnog otpada.

         2.   Cilj se primjenjuje na ukupnu količinu otpada u tokovima otpada iz one opcije na koju se država članica odlučila na temelju stavka 1. ovog članka.
   3.   Države članice primjenjuju metodu izračuna određenu u Prilogu I. ove Odluke koja odgovora onoj opciji za koju se država članica odlučila na temelju stavka 1.
   4.   Za komunalni otpad, izvješća država članica o provedbi usklađena su s posebnim zahtjevima određenim u Prilozima I. i II.
   5.   O opciji za koju su se odlučile na temelju stavka 1. ovog članka države članice obavješćuju Komisiju u prvom izvješću o provedbi iz članka 37. stavka 1. Direktive 2008/98/EZ.
   6.   Država članica može promijeniti opciju sve do podnošenja izvješća o provedbi za 2020. godinu pod uvjetom da može jamčiti dosljednost dostavljenih podataka.
   Članak 4.
   Građevni i ruševinski otpad
   1.   Za izračun cilja utvrđenog u članku 11. stavku 2. točki (b) Direktive 2008/98/EZ s obzirom na građevni i ruševinski otpad, države članice primjenjuju metodu izračuna određenu u Prilogu III. ove Odluke.
   2.   Za građevni i ruševinski otpad, izvješća država članica o provedbi usklađena su s posebnim zahtjevima određenim u Prilogu III.
   3.   Količina otpada koji se koristi za postupke zatrpavanja u izvješću se navodi odvojeno od količine otpada koja je pripremljena za ponovnu uporabu ili reciklirana ili upotrijebljena za druge postupke bitne oporabe. Prerada otpada u materijale koji će se koristiti za postupke zatrpavanja u izvješću se također prikazuje kao zatrpavanje.
   Članak 5.
   Dostavljanje izvješća država članica
   1.   Države članice izvješćuju Komisiju o svojem napretku s obzirom na ispunjavanje ciljeva utvrđenih u članku 11. stavku 2. Direktive 2008/98/EZ sastavljanjem izvješća o provedbi iz članka 37. te Direktive.
   2.   U izvješću o provedbi države članice dostavljaju podatke o stanju pripremljenosti za ponovnu uporabu, recikliranje i bitnu oporabu tokova otpada za svaku godinu 3-godišnjeg izvještajnog razdoblja odnosno za godine izvještajnih razdoblja utvrđenih u Prilogu I. odjeljku 5. Uredbe (EZ) br. 2150/2002.
   3.   U izvješću o provedbi za 2020. godinu države članice dokazuju usklađenost s ciljevima utvrđenim u članku 11. stavku 2. Direktive 2008/98/EZ za količine različitih tokova otpada koje su proizvele, reciklirale ili oporabile 2020. godine.
   4.   Podatke i metapodatke koji se traže u ovoj Odluci države članice prenose Komisiji u elektroničkom obliku, koristeći standard za razmjenu podataka koji utvrdi Eurostat.
   Članak 6.
   Adresati
   Ova je Odluka upućena državama članicama.

      Sastavljeno u Bruxellesu 18. studenoga 2011.

            Za Komisiju

         Janez POTOČNIK

            Član Komisije

      (1)  SL L 312, 22.11.2008., str. 3.

      (2)  SL L 332, 9.12.2002., str. 1.

      (3)  SL L 226, 6.9.2000., str. 3.

      (4)  SL L 190, 12.7.2006., str. 1.
   PRILOG I.

      METODE IZRAČUNA CILJA ZA KOMUNALNI OTPAD NA TEMELJU ČLANKA 3. STAVKA 3. OVE ODLUKE

               Opcija iz članka 3. stavka 1. ove Odluke

               Metoda izračuna

               Posebni zahtjevi za izvješća država članica o provedbi

               Priprema za ponovnu uporabu i recikliranje papirnatog, metalnog, plastičnog i staklenog kućnog otpada

               Metoda izračuna br. 1

               Države članice koriste nacionalne podatke. Podaci iz ostalih obveza izvješćivanja o otpadu mogu se koristiti i prilagođavati nacionalnim uvjetima. Zajedno s podacima, države članice dostavljaju izvješće u kojem objašnjavaju kako su proizvedene i reciklirane količine izračunane i kako se te količine odnose prema podacima o kućnom otpadu koje treba unijeti u izvješće na temelju Uredbe (EZ) br. 2150/2002.

               Priprema za ponovnu uporabu i recikliranje papirnatog, metalnog, plastičnog, staklenog kućnog otpada i drugih pojedinačnih vrsta kućnog otpada ili sličnog otpada

               Metoda izračuna br. 2

               Države članice koriste nacionalne podatke. Podaci iz ostalih obveza izvješćivanja o otpadu mogu se koristiti i prilagođavati nacionalnim uvjetima. Zajedno s podacima, države članice dostavljaju izvješće u kojem objašnjavaju, tako da označe odgovarajuće rubrike u tablici iz Priloga II. ove Odluke, koji su materijali obuhvaćeni i iz kojih djelatnosti potječu, te kako su proizvedene i reciklirane količine izračunane.
               U izvješću obvezno treba objasniti i kako se te količine odnose na podatke o kućnom otpadu i drugim gospodarskim djelatnostima koje treba unijeti u izvješće na temelju Uredbe (EZ) br. 2150/2002.

               Priprema za ponovnu uporabu i recikliranje kućnog otpada

               Metoda izračuna br. 3

               Za izvješćivanje o recikliranoj količini kućnog otpada države članice koriste nacionalne podatke. Zajedno s podacima, države članice dostavljaju izvješće u kojem objašnjavaju, tako da označe odgovarajuće rubrike u tablici iz Priloga II. ove Odluke, koji su materijali obuhvaćeni, te kako su reciklirane količine izračunane.
               U izvješću obvezeno treba objasniti i kako se te količine odnose na podatke o kućnom otpadu i drugim gospodarskim djelatnostima koje treba unijeti u izvješće na temelju Uredbe (EZ) br. 2150/2002.
               Ukupne količine kućnog otpada uzimaju se iz podataka koje treba unijeti u izvješće u skladu s točkom 1.2. odjeljka 8. Priloga I. Uredbi (EZ) br. 2150/2002.
               Izračun ne obuhvaća otpad pod sljedećim šiframa:

                           08.1.

                           —

                           Otpadna vozila

                           11-13

                           —

                           Mulj i mineralni otpad

               Priprema za ponovnu uporabu i recikliranje komunalnog otpada

               Metoda izračuna br. 4

               Države članice oslanjaju se na statističke podatke o komunalnom otpadu koji se godišnje dostavljaju u izvješćima Komisiji (Eurostat).

         PRILOG II.

      MATERIJALI U KOMUNALNOM OTPADU I RELEVATNI IZVORI ZA METODE IZRAČUNA 1, 2 I 3 IZ PRILOGA I.

               Izvor otpada

               Domaćinstva

               Mala poduzeća

               Restorani, menze

               Javne površine

               Ostalo
               (molimo navedite)

               Otpadni materijali

               Šifra otpada u skladu s Odlukom 2000/532/EZ

               Papir i karton

               20 01 01, 15 01 01

               Metali

               20 01 40, 15 01 04

               Plastika

               20 01 39, 15 01 02

               Staklo

               20 01 02, 15 01 07

               Biološki razgradiv kuhinjski otpad i otpad iz menzi

               20 01 08

               Molimo navedite je li uključen kućno kompostirani otpad:

               Biološki razgradiv otpad iz vrtova i parkova

               20 02 01

               Molimo navedite je li uključen kućno kompostirani otpad:

               Otpad iz vrtova i parkova koji nije biološki razgradiv

               20 02 02, 20 02 03

               Drvo

               20 01 38, 15 01 03

               Tekstil

               20 01 10, 20 01 11, 15 01 09

               Baterije

               20 01 34, 20 01 33*

               Otpadna oprema

               20 01 21*, 20 01 23*, 20 01 35*, 20 01 36

               Ostali komunalni otpad

               20 03 01, 20 03 02, 20 03 07, 15 01 06

               Komunalni otpad nespomenut gore (molimo navedite)

         PRILOG III.

      METODE ZA IZRAČUN CILJA ZA GRAĐEVNI I RUŠEVINSKI OTPAD IZ ČLANKA 4. STAVKA 1. OVE ODLUKE

               Metoda izračuna

               Posebni zahtjevi za izvješća o provedbi koja dostavljaju države članice

                           (1)

                           Izvješćivanje o bitno oporabljenim količinama građevnog i ruševinskog otpada (brojnik formule) obuhvaća samo sljedeće šifre iz Priloga Odluke 2000/532/EZ:

                                       Popis otpada, poglavlje 17. – Građevni i ruševinski otpad:
                                       17 01 01, 17 01 02, 17 01 03, 17 01 07, 17 02 01, 17 02 02, 17 02 03, 17 03 02, 17 04 01, 17 04 02, 17 04 03, 17 04 04, 17 04 05, 17 04 06, 17 04 07, 17 04 11, 17 05 08, 17 06 04, 17 08 02, 17 09 04

                                       Popis otpada, potpoglavlje 1912 – Otpad od mehaničke obrade otpada (npr. sortiranja, drobljenja, sabijanja ili peletiranja), ako je nastao iz obrade građevnog i ruševinskog otpada:
                                       19 12 01, 19 12 02, 19 12 03, 19 12 04, 19 12 05, 19 12 07, 19 12 09

                                 U izvješću koje dostavljaju zajedno s podacima države članice dužne su objasniti na koji način je izbjegnuto dvostruko računanje otpada.

                           (2)

                           Izvješće o proizvodnji građevnog i ruševinskog otpada podnosi se u skladu s Uredbom (EZ) br. 2150/2002 (nazivnik formule) i obuhvaća:

                                       (a)

                                       otpad proizveden pri djelatnostima iz odjeljka F NACE Rev.2 kako se spominje u Prilogu I. odjeljku 8. točki 17. te Uredbe, koji obuhvaća sljedeće šifre otpada prema definiciji iz Priloga I. odjeljka 2. te Uredbe:

                                                   06.1.

                                                   –

                                                   Metalni otpad, crni metali

                                                   06.2.

                                                   –

                                                   Metalni otpad, obojeni metali

                                                   06.3.

                                                   –

                                                   Metalni otpad, miješani

                                                   07.1.

                                                   –

                                                   Stakleni otpad

                                                   07.4.

                                                   –

                                                   Plastika

                                                   07.5.

                                                   –

                                                   Drvo

                                       (b)

                                       ukupno za kategoriju otpada (iz svih gospodarskih djelatnosti):

                                                   —

                                                   Mineralni građevni i ruševinski otpad

                                 prema definiciji iz Priloga III. te Uredbe.

                           (3)

                           Države članice alternativno mogu dostaviti izvješće o recikliranju i bitnoj oporabi građevnog i ruševinskog otpada na temelju vlastitog sustava izvješćivanja. U tom slučaju one zajedno s podacima dostavljaju izvješće u kojem objašnjavaju koji su materijali obuhvaćeni i na koji se način podaci odnose na podatke o građevnom i ruševinskom otpadu koje treba unijeti u izvješće na temelju Uredbe (EZ) br. 2150/2002. Ako su podaci koji se temelje na sustavu izvješćivanja države članice precizniji od podataka koji se dostavljaju u skladu s tom Uredbom, usklađenost s ciljem procjenjuje se na temelju podataka iz vlastitog sustava izvješćivanja države članice.


title: 96/523/EZ: Odluka Komisije od 29. srpnja 1996. o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja azoksistrobina u Prilog I. Direktivi Vijeća 91/414/EEZ o stavljanju sredstava za zaštitu bilja na tržište  Tekst značajan za EGP

text:
               03/Sv. 002

               HR

               Službeni list Europske unije

               46

         31996D0523

               L 220/25

               SLUŽBENI LIST EUROPSKE UNIJE

               29.07.1996.

      ODLUKA KOMISIJE

   od 29. srpnja 1996.
   o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja azoksistrobina u Prilog I. Direktivi Vijeća 91/414/EEZ o stavljanju sredstava za zaštitu bilja na tržište
   (Tekst značajan za EGP)
   (96/523/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), kako je zadnje izmijenjena Direktivom Komisije 96/12/EZ (2), a posebno njezin članak 6. stavak 3.,
   budući da se Direktivom 91/414/EEZ predviđa proširenje popisa aktivnih tvari odobrenih za korištenje u pesticidima u Zajednici;
   budući da je Zeneca Agrochemicals 15. rujna 1995. njemačkim nadležnim tijelima dostavila dokumentaciju s ciljem uvrštenja aktivne tvari azoksistrobin u Prilog I. Direktivi; budući da su njemačka nadležna tijela obavijestila Komisiju o rezultatima prvog razmatranja cjelovitosti dokumentacije u vezi s traženim podacima i informacijama predviđenima Prilogom II. i, za najmanje jedno sredstvo za zaštitu bilja koje sadrži dotičnu aktivnu tvar, Prilogom III. Direktivi; budući da je stoga, u skladu s odredbama članka 6. stavka 2., podnositelj zahtjeva dokumentaciju dostavio Komisiji i ostalim državama članicama;
   budući da je Komisija dokumentaciju uputila Stalnom odboru za biljno zdravstvo na sastanku njegove radne skupine za zakonodavstvo održanom 22. travnja 1996., tijekom kojeg su države članice potvrdile primitak dokumentacije;
   budući da se u članku 6. stavku 3. Direktive traži potvrda na razini Zajednice da se dokumentacija može smatrati u načelu zadovoljavajućom što se tiče zahtjeva za podacima i informacijama predviđenima Prilogom II. i, za najmanje jedno sredstvo za zaštitu bilja koje sadrži dotičnu aktivnu tvar, Prilogom III. Direktivi;
   budući da je takva potvrda potrebna kako bi se nastavilo detaljno razmatranje dokumentacije kao i da bi se državama članicama otvorila mogućnost davanja privremenih odobrenja za sredstva za zaštitu bilja koja sadrže tu aktivnu tvar poštujući uvjete iz članka 8. stavka 1. Direktive, a posebno uvjeta da se izvrši detaljna procjena aktivne tvari i sredstava za zaštitu bilja u vezi sa zahtjevima iz Direktive;
   budući da takva Odluka ne dovodi u pitanje traženje daljnjih podataka ili informacija od podnositelja zahtjeva ako se tijekom detaljnog razmatranja pokaže da su takve informacije i podaci potrebni radi donošenja odluke;
   budući da se među državama članicama i Komisijom podrazumijeva da će Njemačka nastaviti detaljno razmatranje dokumentacije što je prije moguće, a najkasnije u roku od jedne godine, izvijestiti Komisiju o zaključcima tog razmatranja uz koje će dostaviti eventualne preporuke za uvrštavanje ili neuvrštavanje i sve ostale uvjete u vezi s tim; budući da će se po primitku tog izvješća detaljno razmatranje nastaviti ekspertizom svih država članica u okviru Stalnog odbora za biljno zdravstvo;
   budući da su mjere predviđene ovom Odlukom u skladu s mišljenjem Stalnog odbora za biljno zdravstvo,
   DONIJELA JE OVU ODLUKU:
   Članak 1.
   Dokumentacija koju je Zeneca Agrochemicals dostavila Komisiji i državama članicama s ciljem uvrštenja azoksistrobina kao aktivne tvari u Prilog I. Direktivi 91/414/EEZ i koja je upućena Stalnom odboru za biljno zdravstvo 22. travnja 1996., smatra se da načelno zadovoljava zahtjeve u pogledu podataka i informacija predviđenih u Prilogu II. i, za sredstvo za zaštitu bilja koje sadrži dotičnu aktivnu tvar, u Prilogu III. Direktivi.
   Članak 2.
   Ova je Odluka upućena državama članicama.

      Sastavljeno u Bruxellesu 29. srpnja 1996.

            Za Komisiju

         Franz FISCHLER

            Član Komisije

      (1)  SL L 230, 19.8.1991., str. 1.

      (2)  SL L 65, 15.3.1996., str. 20.


Odluka Komisije od 29/04/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7115 - KURARAY / GLSV BUSINESS) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2003/629/EZ: Odluka Komisije od 27. kolovoza 2003. o izmjeni Odluke 2000/367/EZ o utvrđivanju razredbenog sustava reakcije na požar građevnih proizvoda, u vezi s uključivanjem proizvoda za kontrolu dima i topline (priopćena pod brojem dokumenta C(2003) 2851)  Tekst značajan za EGP

text:
               13/Sv. 058

               HR

               Službeni list Europske unije

               61

         32003D0629

               L 218/51

               SLUŽBENI LIST EUROPSKE UNIJE

               27.08.2003.

      ODLUKA KOMISIJE

   od 27. kolovoza 2003.
   o izmjeni Odluke 2000/367/EZ o utvrđivanju razredbenog sustava reakcije na požar građevnih proizvoda, u vezi s uključivanjem proizvoda za kontrolu dima i topline
   (priopćena pod brojem dokumenta C(2003) 2851)
   (Tekst značajan za EGP)
   (2003/629/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući i obzir Direktivu Vijeća 89/106/EEZ od 21. prosinca 1988. o usklađivanju zakona i drugih propisa država članica u odnosu na građevne proizvode (1), kako je izmijenjena Direktivom 93/68/EEZ (2), a posebno njezin članak 20. stavak 2.,
   budući da:

               (1)

               Odluka Komisije 2000/367/EZ od 3. svibnja 2000. o provedbi Direktive Vijeća 89/106/EEZ u vezi s razredbom reakcije na požar građevnih proizvoda, građevinskih objekata i njihovih dijelova (3) treba, u svrhu svoje prilagodbe tehničkom napretku, obuhvatiti također proizvode za kontrolu dima i topline.

               (2)

               Stoga Odluku 2000/367/EZ treba na odgovarajući način izmijeniti.

               (3)

               Mjere predviđene ovom Odlukom u skladu su s mišljenjem Stalnog odbora za graditeljstvo,

         DONIJELA JE OVU ODLUKU:
   Članak 1.
   Prilog Odluci 2000/367/EZ mijenja se u skladu s Prilogom ovoj Odluci.
   Članak 2.
   Ova je Odluka upućena državama članicama.

      Sastavljeno u Bruxellesu 27. kolovoza 2003.

            Za Komisiju

         Erkki LIIKANEN

            Član Komisije

      (1)  SL L 40, 11.2.1989., str. 12.

      (2)  SL L 220, 30.8.1993., str. 1.

      (3)  SL L 133, 6.6.2000., str. 26.
   PRILOG
   Prilog Odluci 2000/367/EZ mijenja se kako slijedi.

               1.

               Odjeljak pod naslovom „SIMBOLI” mijenja se kako slijedi:

                           (a)

                           u Tablici, dodaju se sljedeći redovi:

                                       „D

                                       Trajanje stabilnosti pri stalnoj temperaturi

                                       DH

                                       Trajanje stabilnosti pri standardnoj krivulji vrijeme-temperatura

                                       F

                                       Funkcionalnost električnih ventilatora za odvod dima i topline

                                       B

                                       Funkcionalnost ventilatora za odvod dima i topline na prirodni pogon”

                           (b)

                           u bilješki 2, „EN 13501-4” se umeće nakon „EN 13501-3”.

               2.

               Odjeljak pod naslovom „Razredbe” mijenja se kako slijedi:

                           (a)

                           točka 2. mijenja se kako slijedi:

                                       i.

                                       u tablici koja se odnosi na zidove, dodaju se razredi RE360, REI360, REI-M360 i REW 360;

                                       ii.

                                       u razredbenom dijelu tablice koja se odnosi na podove i krovove:

                                                   —

                                                   iznad reda „RE”, umeće se novi red „R” s razredom R30,

                                                   —

                                                   dodaju se razredi RE360 i REI360;

                           (b)

                           u točki 3. riječi „vatrozaštitne prevlake, obloge i zasloni” zamjenjuju se riječima „vatrozaštitne prevlake, ploče, omoti, obloge i zasloni”;

                           (c)

                           točka 4. se izmjenjuje i dopunjuje kako slijedi:

                                       i.

                                       u tablici koja se odnosi na „pregrade (uključujući one koje sadrže neizolirane dijelove)”, dodaju se razredi EI-M180 i EI-M240;

                                       ii.

                                       u tablici koja se odnosi na „opremu za tekuće vrpce i sustave transportnih pokretnih traka”, tekst koji se odnosi na „Bilješke” zamjenjuje se sljedećim:
                                       „Razredba I ispunjava se dodatkom sufiksa ‚1’ ili ‚2’ koji označuje upotrijebljenu izolaciju. Razredba I koristi se u onim slučajevima kada je ispitni uzorak cijev ili odvod bez procjene opreme za tekuće vrpce. Dodatak simbola ‚C’ označuje da proizvod također zadovoljava kriterij ‚brzog zatvaranja’ (ispitivanje uspješno/neuspješno)*.”;

                                       iii.

                                       tablica koja se odnosi na „zidne i stropne obloge” zamjenjuje se sljedećim:

                                                   „Odnosi se na

                                                   Zidne i stropne obloge

                                                   Norma/norme

                                                   EN 13501-2; EN 14135

                                                   Razredba:

                                                   K1

                                                   10

                                                   K2

                                                   10

                                                   30

                                                   60

                                                      Napomena: Sufiksi „1” i „2” označavaju koje su podloge, kriteriji ponašanja vatre i pravila širenja korištena u ovoj razredbi.”

                           (d)

                           dodaje se sljedeća točka 7.:
                           „7.   Proizvodi za korištenje u sustavima kontrole dima i topline

                           Norme koje su navedene u ovom odjeljku su u pripremi i mogu se preispitati ili dopuniti.

                                       Odnosi se na

                                       Odvodi za kontrolu dima u jedinstvenom prostoru

                                       Norma/norme

                                       EN 13501-4; EN 1363-1, 2, 3; EN 1366-9; EN 12101-7

                                       Razredba: -

                                       E300

                                       30

                                       60

                                       90

                                       120

                                       E600

                                       30

                                       60

                                       90

                                       120

                                          Napomena: Razredba se ispunjava sufiksom ‚jedan’ čime se naznačuje prikladnost za uporabu samo u jedinstvenom prostoru.
                                       Osim toga, simboli ‚ve’ i/ili ‚ho’ označavaju prikladnost za korištenje uspravno i/ili vodoravno.
                                       ‚S’ označava stopu curenja manju od 5 m3/hr/m2 (svi odvodi bez razredbe ‚S’ moraju imati stopu curenja manju od 10 m3/hr/m2).
                                       ‚500’, ‚1 000’, ‚1 500’ označavaju prikladnost korištenja do ovih vrijednosti pritiska, izmjerenog pri okolnoj temperaturi.

                                       Odnosi se na

                                       Vatrootporni odvodi za kontrolu dima za više prostora

                                       Norma/norme

                                       EN 13501-4; EN 1363-1, 2, 3; EN 1366-8; EN 12101-7

                                       Razredba: -

                                       EI

                                       30

                                       60

                                       90

                                       120

                                          Napomena: Razredba se ispunjava sufiksom ‚više’ čime se naznačuje prikladnost za uporabu u više prostora.
                                       Osim toga, simboli ‚ve’ i/ili ‚ho’ označavaju prikladnost za korištenje uspravno i/ili vodoravno.
                                       ‚S’ označava stopu curenja manju od 5 m3/hr/m2 (svi odvodi bez razredbe ‚S’ moraju imati stopu curenja manju od 10 m3/hr/m2).
                                       ‚500’, ‚1 000’, ‚1 500’ označavaju prikladnost korištenja do ovih vrijednosti pritiska, izmjerenog pri okolnoj temperaturi.

                                       Odnosi se na

                                       Prigušivači za kontrolu dima u jedinstvenom prostoru

                                       Norma/norme

                                       EN 13501-4; EN 1363-1, 2, 3; EN 1366-9; EN 12101-8

                                       Razredba: –

                                       E300

                                       30

                                       60

                                       90

                                       120

                                       E600

                                       30

                                       60

                                       90

                                       120

                                          Napomena: Razredba se ispunjava sufiksom ‚jedan’ čime se naznačuje prikladnost za uporabu u jedinstvenom prostoru.
                                       ‚HOT 400/30’ (visoko operativna temperatura) označava da se prigušivač može otvoriti i zatvoriti tijekom razdoblja od 30 minuta pri temperaturnim uvjetima ispod 400 °C (za korištenje smo u E600 razredbi).
                                       ‚ved’, ‚vew’, ‚vedw’ i/ili ‚hod’, ‚how’, ‚hodw’ označavaju prikladnost za korištenje uspravno i/ili vodoravno, zajedno s postavljanjem u odvod ili u zid.
                                       ‚S’ označava stopu curenja manju od 200 m3/hr/m2. Svi prigušivači bez razredbe ‚S’ moraju imati stopu curenja manju od 360 m3/hr/m2. Svi prigušivači s manje od 200 m3/hr/m2 uzimaju ovu vrijednost, svi prigušivači između 200 m3/hr/m2 i 360 m3/hr/m2 uzimaju vrijednost 360 m3/hr/m2. Stope curenja su i pri okolnoj i pri povišenoj temperaturi.
                                       ‚500’, ‚1 000’, ‚1 500’ označavaju prikladnost korištenja do ovih vrijednosti pritiska, izmjerenog pri okolnoj temperaturi.
                                       ‚AA’ ili ‚MA’ označava automatsku aktivaciju ili ručnu intervenciju.
                                       ‚i→o’, ‚i←o’, ‚i↔o’ označava da su kriteriji otpornosti ispunjeni iznutra prema vani, izvana prema unutra ili u oba smjera.
                                       ‚C300’, ‚C10000’, ‚Cmod’ označava prikladnost prigušivača isključivo za korištenje u sustavima za kontrolu dima, kombiniranim i ekološkim sustavima za kontrolu dima ili modulirane prigušivače za korištenje u kombiniranim i ekološkim sustavima za kontrolu dima.

                                       Odnosi se na

                                       Vatrootporni odvodi za kontrolu dima za više prostora

                                       Norma/norme

                                       EN 13501-4; EN 1363-1, 2, 3; EN 1366-2, 8, 10; EN 12101-8

                                       Razredba:

                                       EI

                                       30

                                       60

                                       90

                                       120

                                       E

                                       30

                                       60

                                       90

                                       120

                                          Napomena: Razredba se ispunjava sufiksom ‚više’ čime se naznačuje prikladnost za uporabu u više prostora.
                                       ‚HOT 400/30’ (visoko operativna temperatura) označava da se prigušivač može otvoriti i zatvoriti tijekom razdoblja od 30 minuta pri temperaturnim uvjetima ispod 400 °C.
                                       ‚ved’, ‚vew’, ‚vedw’ i/ili ‚hod’, ‚how’, ‚hodw’ označavaju prikladnost za korištenje uspravno i/ili vodoravno, zajedno s postavljanjem u odvod ili u zid.
                                       ‚S’ označava stopu curenja manju od 200 m3/hr/m2. Svi prigušivači bez razredbe ‚S’ moraju imati stopu curenja manju od 360 m3/hr/m2. Svi prigušivači s manje od 200 m3/hr/m2 uzimaju ovu vrijednost, svi prigušivači između 200 m3/hr/m2 i 360 m3/hr/m2 uzimaju vrijednost 360 m3/hr/m2. Stope curenja su i pri okolnoj i pri povišenoj temperaturi.
                                       ‚500’, ‚1 000’, ‚1 500’ označavaju prikladnost korištenja do ovih vrijednosti pritiska, izmjerenog pri okolnoj temperaturi.
                                       ‚AA’ ili ‚MA’ označava automatsku aktivaciju ili ručnu intervenciju.
                                       ‚i→o’, ‚i←o’, ‚i↔o’ označava da su kriteriji otpornosti ispunjeni iznutra prema vani, izvana prema unutra ili u oba smjera.
                                       ‚C300’, ‚C10000’, ‚Cmod’ označava prikladnost prigušivača isključivo za korištenje u sustavima za kontrolu dima, kombiniranim i ekološkim sustavima za kontrolu dima ili modulirane prigušivače za korištenje u kombiniranim i ekološkim sustavima za kontrolu dima.

                                       Odnosi se na

                                       Dimne zapreke

                                       Norma/norme

                                       EN 13501-4; EN 1363-1, 2; EN 12101-1

                                       Razredba: D

                                       D600

                                       30

                                       60

                                       90

                                       120

                                       A

                                       DH

                                       30

                                       60

                                       90

                                       120

                                       A

                                          Napomena:‚A’ može biti bilo koje vrijeme preko 120 minuta.

                                       Odnosi se na

                                       Električni ventilatori za odvod dima i topline (fenovi), priključni spojevi

                                       Norma/norme

                                       EN 13501-4; EN 1363-1; EN 12101-3; ISO 834-1

                                       Razredba: F

                                       F200

                                       120

                                       F300

                                       60

                                       F400

                                       90

                                       120

                                       F600

                                       60

                                       F842

                                       30

                                          Napomena:

                                       Odnosi se na

                                       Ventilatori za odvod dima i topline na prirodni pogon

                                       Norma/norme

                                       EN 13501-4; EN 1363-1; EN 12101-2

                                       Razredba: B

                                       B300

                                       30

                                       B600

                                       30

                                       Bu

                                       30

                                          Napomena: gdje ‚u’ označava uvjete izloženosti (temperatura).”


title: 2014/781/EU: Odluka Europske središnje banke od 21. listopada 2014. o prijelaznim odredbama za primjenu odredbi o minimalnim pričuvama od strane Europske središnje banke nakon uvođenja eura u Litvi (ESB/2014/42)

text:
               12.11.2014

               HR

               Službeni list Europske unije

               L 327/6

         ODLUKA EUROPSKE SREDIŠNJE BANKE
   od 21. listopada 2014.
   o prijelaznim odredbama za primjenu odredbi o minimalnim pričuvama od strane Europske središnje banke nakon uvođenja eura u Litvi

      (ESB/2014/42)

      (2014/781/EU)

   IZVRŠNI ODBOR EUROPSKE SREDIŠNJE BANKE,
   uzimajući u obzir Statut Europskog sustava središnjih banaka i Europske središnje banke, a posebno njegov članak 19. stavak 1. i prvu alineju članka 46. stavka 2.,
   uzimajući u obzir Uredbu Vijeća (EZ) br. 2531/98 od 23. studenoga 1998. o primjeni odredbi o minimalnim pričuvama od strane Europske središnje banke (1),
   uzimajući u obzir Uredbu (EZ) br. 1745/2003 Europske središnje banke od 12. rujna 2003. o primjeni odredbi o minimalnim pričuvama (ESB/2003/9) (2),
   uzimajući u obzir Uredbu Vijeća (EZ) br. 2532/98 od 23. studenoga 1998. o ovlastima Europske središnje banke za izricanje sankcija (3),
   uzimajući u obzir Uredbu Vijeća (EZ) br. 2533/98 od 23. studenoga 1998. o prikupljanju statističkih podataka od strane Europske središnje banke (4), a posebno njezin članak 5. stavak 1. i članak 6. stavak 4.,
   uzimajući u obzir Uredbu (EU) br. 1071/2013 Europske središnje banke od 24. rujna 2013. o bilanci sektora monetarnih financijskih institucija (ESB/2013/33) (5),
   budući da:

               (1)

               Usvajanje eura od strane Litve 1. siječnja 2015. znači da će se na kreditne institucije i podružnice kreditnih institucija koje se nalaze u Litvi od tog datuma primjenjivati odredbe o obveznim pričuvama.

               (2)

               Integracija tih subjekata u sustav minimalnih pričuva Eurosustava zahtijeva donošenje prijelaznih odredbi kako bi se osigurala njihova neometana integracija bez stvaranja nerazmjernog opterećenja za kreditne institucije u državama članicama čija je valuta euro, uključujući Litvu.

               (3)

               Člankom 5. Statuta Europskog sustava središnjih banaka i Europske središnje banke podrazumijeva se da ESB, uz pomoć nacionalnih središnjih banaka, prikuplja potrebne statističke podatke od nadležnih nacionalnih tijela ili izravno od gospodarskih subjekata također radi osiguranja pravodobne pripreme u području statistike s obzirom na usvajanje eura od strane određene države članice,

         DONIO JE OVU ODLUKU:
   Članak 1.
   Definicije
   Za potrebe ove Odluke pojmovi „institucija”, „obvezna pričuva”, „razdoblje održavanja” i „osnovica za obračun pričuva” imaju značenje jednako onom iz Uredbe (EZ) br. 1745/2003 (ESB/2003/9).
   Članak 2.
   Prijelazne odredbe za institucije koje se nalaze u Litvi
   1.   Odstupajući od članka 7. Uredbe (EZ) br. 1745/2003 (ESB/2003/9), prijelazno razdoblje održavanja za institucije koje se nalaze u Litvi traje od 1. do 27. siječnja 2015.
   2.   Osnovica za obračun pričuva svake institucije koja se nalazi u Litvi za prijelazno razdoblje održavanja utvrđuje se u odnosu na stavke njezine bilance na dan 31. listopada 2014. Institucije koje se nalaze u Litvi izvješćuju središnju banku Lietuvos bankas o svojim osnovicama za obračun pričuva u skladu s izvještajnim okvirom ESB-a za novčanu i bankovnu statistiku utvrđenim Uredbom (EU) br. 1071/2013 (ESB/2013/33). Institucije koje se nalaze u Litvi, a kojima je priznato odstupanje u skladu s člankom 9. stavkom 1. Uredbe (EU) br. 1071/2013 (ESB/2013/33), obračunavaju osnovicu za obračun pričuva za prijelazno razdoblje održavanja na temelju svojih bilanci na dan 30. rujna 2014.
   3.   Vezano za prijelazno razdoblje održavanja, minimalne pričuve institucija koje se nalaze u Litvi obračunavaju ili te institucije ili središnja banka Lietuvos bankas. Strana koja obavlja obračun minimalnih pričuva dostavlja svoj obračun drugoj strani te joj daje dovoljno vremena kako bi mogla provjeriti taj obračun i dostaviti svoje revizije. Obračunate minimalne pričuve, uključujući njihove eventualne revizije, potvrđuju obje strane najkasnije 9. prosinca 2014. Ako obaviještena strana ne potvrdi iznos minimalnih pričuva do 9. prosinca 2014., smatra se da je ona suglasna da se obračunati iznos primjenjuje na prijelazno razdoblje održavanja.
   4.   Odredbe članka 3. stavaka 2. do 4. primjenjuju se mutatis mutandis na institucije koje se nalaze u Litvi tako da te institucije mogu, za njihova početna razdoblja održavanja, odbiti od osnovica za obračun pričuva sve obveze prema institucijama u Litvi iako u trenutku obračuna minimalnih pričuva te institucije nisu navedene na popisu institucija na koje se primjenjuju odredbe o obveznim pričuvama iz članka 2. stavka 3. Uredbe (EZ) br. 1745/2003 (ESB/2003/9).
   Članak 3.
   Prijelazne odredbe za institucije koje se nalaze u drugim državama članicama čija je valuta euro
   1.   Na razdoblje održavanja koje se primjenjuje na institucije koje se nalaze u drugim državama članicama čija je valuta euro, u skladu s člankom 7. Uredbe (EZ) br. 1745/2003 (ESB/2003/9), ne utječe postojanje prijelaznog razdoblja održavanja za institucije koje se nalaze u Litvi.
   2.   Institucije koje se nalaze u drugim državama članicama čija je valuta euro mogu odlučiti da od osnovice za obračun pričuva za razdoblje održavanja od 10. prosinca 2014. do 27. siječnja 2015. i od 28. siječnja do 10. ožujka 2015. odbiju sve obveze prema institucijama koje se nalaze u Litvi, iako u trenutku obračuna minimalnih pričuva te institucije nisu navedene na popisu institucija na koje se primjenjuju odredbe o obveznim pričuvama iz članka 2. stavka 3. Uredbe (EZ) br. 1745/2003 (ESB/2003/9).
   3.   Institucije koje se nalaze u drugim državama članicama čija je valuta euro i koje žele odbiti obveze prema institucijama koje se nalaze u Litvi obračunavaju, za razdoblja održavanja od 10. prosinca 2014. do 27. siječnja 2015. i od 28. siječnja do 10. ožujka 2015., svoje minimalne pričuve na temelju svojih bilanci na dan 31. listopada 2014. odnosno 30. studenoga 2014. i dostavljaju statističke podatke u skladu s dijelom 1. Priloga III. Uredbi (EU) br. 1071/2013 (ESB/2013/33) u kojem se institucije koje se nalaze u Litvi navode kao institucije koje su već integrirane u sustav minimalnih pričuva ESB-a.
   Ovo je bez utjecaja na obvezu institucija da dostavljaju statističke podatke za dotična razdoblja u skladu s tablicom 1. Priloga I. Uredbi (EU) br. 1071/2013 (ESB/2013/33), u kojoj se institucije koje se nalaze u Litvi još uvijek navode kao banke iz „ostatka svijeta”.
   Tablice se dostavljaju u skladu s rokovima i postupcima utvrđenima Uredbom (EU) br. 1071/2013 (ESB/2013/33).
   4.   Za razdoblja održavanja koja počinju u prosincu 2014. te siječnju 2015., institucije koje se nalaze u drugim državama članicama čija je valuta euro i kojima je priznato odstupanje u skladu s člankom 9. stavkom 1. Uredbe (EU) br. 1071/2013 (ESB/2013/33) te koje žele odbiti obveze prema institucijama koje se nalaze u Litvi, obračunavaju svoje minimalne pričuve na temelju svojih bilanci na dan 30. rujna 2014. i dostavljaju statističke podatke u skladu s dijelom 1. Priloga III. Uredbi (EU) br. 1071/2013 (ESB/2013/33) u kojem se institucije koje se nalaze u Litvi navode kao institucije koje su već integrirane u sustav minimalnih pričuva ESB-a.
   Ovo je bez utjecaja na obvezu institucija da dostavljaju statističke podatke za dotična razdoblja u skladu s tablicom 1. Priloga I. Uredbi (EU) br. 1071/2013 (ESB/2013/33), u kojoj se institucije koje se nalaze u Litvi još uvijek navode kao banke iz „ostatka svijeta”.
   Statistički podaci dostavljaju se u skladu s rokovima i postupcima utvrđenim Uredbom (EU) br. 1071/2013 (ESB/2013/33).
   Članak 4.
   Stupanje na snagu i primjena
   1.   Ova je Odluka upućena Lietuvos bankas, institucijama koje se nalaze u Litvi i institucijama koje se nalaze u drugim državama članicama čija je valuta euro.
   2.   Ova Odluka stupa na snagu 1. studenoga 2014.
   3.   U nedostatku posebnih odredbi ove Odluke primjenjuju se odredbe uredbi (EZ) br. 1745/2003 (ESB/2003/9) i (EU) br. 1071/2013 (ESB/2013/33).

      Sastavljeno u Frankfurtu na Majni 21. listopada 2014.

            Predsjednik ESB-a

         Mario DRAGHI

      (1)  SL L 318, 27.11.1998., str. 1.

      (2)  SL L 250, 2.10.2003., str. 10.

      (3)  SL L 318, 27.11.1998., str. 4.

      (4)  SL L 318, 27.11.1998., str. 8.

      (5)  SL L 297, 7.11.2013., str. 1.


Odluka Komisije od 14/07/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7541 - IAG / AER LINGUS) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 26/08/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8015 - SYNTHOS / INEOS STYRENICS) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 98/482/EZ: Odluka Vijeća od 20. srpnja 1998. o zajedničkom tehničkom propisu za priključne zahtjeve za priključivanje terminalne opreme (uz izuzeće terminalne opreme koja podržava uslugu govorne telefonije za opravdane slučajeve) na analogne javne komutirane telefonske mreže (PSTN-ove) te čije se mrežno adresiranje, ako je predviđeno, izvodi dvotonskom višefrekvencijskom (DTMF) signalizacijom

text:
               13/Sv. 039

               HR

               Službeni list Europske unije

               29

         31998D0482

               L 216/8

               SLUŽBENI LIST EUROPSKE UNIJE

               20.07.1998.

      ODLUKA VIJEĆA

   od 20. srpnja 1998.
   o zajedničkom tehničkom propisu za priključne zahtjeve za priključivanje terminalne opreme (uz izuzeće terminalne opreme koja podržava uslugu govorne telefonije za opravdane slučajeve) na analogne javne komutirane telefonske mreže (PSTN-ove) te čije se mrežno adresiranje, ako je predviđeno, izvodi dvotonskom višefrekvencijskom (DTMF) signalizacijom
   (98/482/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice,
   uzimajući u obzir prijedlog Komisije,
   uzimajući u obzir Direktivu 98/13/EZ Europskog parlamenta i Vijeća od 12. veljače 1998. o telekomunikacijskoj terminalnoj opremi i opremi za satelitske zemaljske postaje, uključujući uzajamno priznavanje njihove sukladnosti (1), a posebno njezin članak 7. stavak 2. drugu alineju,
   budući da je Komisija utvrdila vrstu terminalne opreme za koju je potreban zajednički tehnički propis kao i pripadajuća izjava o području primjene;
   budući da je potrebno donijeti odgovarajuće usklađene norme ili dijelove normi za provedbu bitnih zahtjeva koje je potrebno preoblikovati u zajedničke tehničke propise;
   budući da je u dvadesetom stoljeću tehnički razvoj nacionalnih javnih telefonskih mreža neprekidno napredovao i budući da se u početku taj razvoj odvijao različito od mreže do mreže, između takvih će se mreža još neko vrijeme zadržati važne tehničke razlike;
   budući da u javnim komutiranim telefonskim mrežama (PSTN-ovima) postoje tehničke razlike i budući da su najznačajnije opisane u savjetima objavljenim u Vodiču Europskog instituta za telekomunikacijske norme (ETSI-ju) EG 201121;
   budući da se savjeti primjenjuju na dobrovoljnoj osnovi i sadrže korisne informacije za proizvođače;
   budući da prijavljena tijela stoga moraju upoznati proizvođače s primjenljivim savjetima koji se odnose na posebne zahtjeve određenih mreža;
   budući da bi u prijelaznom razdoblju trebalo omogućiti daljnje odobravanje terminalne opreme u skladu s nacionalnim propisima;
   budući da su proizvođači dužni priložiti obavijest uz sve proizvode odobrene u skladu s ovom Odlukom; budući da su proizvođači dužni izraditi izjavu o mrežnoj kompatibilnosti; budući da su prijavljena tijela dužna osigurati da proizvođači budu upoznati s ovim obvezama; budući da su prijavljena tijela dužna informirati druga prijavljena tijela o izjavama o mrežnoj kompatibilnosti kada je odobrenje izdano u skladu s ovom Odlukom;
   budući da se oprema koja je obuhvaćena ovom Odlukom i odobrena u skladu s nacionalnim propisima prije isteka prijelaznoga razdoblja može i dalje stavljati na to nacionalno tržište i u uporabu;
   budući da Odbor za odobravanje terminalne opreme (Odbor ACTE), osnovan u skladu s člankom 28. Direktive 98/13/EZ o zajedničkom tehničkom propisu predviđenom ovom Odlukom nije dostavio svoje mišljenje; budući da je, shodno tomu, Komisija u skladu s člankom 29. stavkom 3. Direktive 98/13/EZ predala Vijeću ovaj prijedlog o mjerama koje je potrebno poduzeti,
   DONIJELO JE OVU ODLUKU:
   Članak 1.
   1.   Ova se Odluka primjenjuje na opremu koja je namijenjena za priključivanje kao pojedinačni terminalni uređaj preko dvožičnog pristupa na analogni priključak mreže PSTN na priključnoj točki mreže, koja je obuhvaćena usklađenom normom iz članka 2. stavka 1.
   2.   Ovom se Odlukom uspostavlja zajednički tehnički propis kojim su obuhvaćeni priključni zahtjevi za terminalnu opremu analognog PSTN-a iz stavka 1. Ovom Odlukom nisu obuhvaćeni zahtjevi koji se odnose na međusobni rad terminalne opreme preko javne telekomunikacijske mreže, kako je navedeno u članku 5. točki (g) Direktive 98/13/EZ.
   Članak 2.
   1.   Zajednički tehnički propis uključuje usklađenu normu koju je pripremilo nadležno tijelo za normiranje za provedbu, u mjeri u kojoj je to moguće, bitnih zahtjeva iz članka 5. točke (d) i članka 5. točke (f) Direktive 98/13/EZ. Upućivanje na normu navedeno je u Prilogu I.
   2.   Terminalna oprema obuhvaćena ovom Odlukom je u skladu sa zajedničkim tehničkim propisom iz stavka 1., ispunjava bitne zahtjeve iz članka 5. točke (a) i članka 5. točke (b) Direktive 98/13/EZ i ispunjava zahtjeve svih drugih važećih Direktiva, a posebno Direktive Vijeća 73/23/EEZ od 19. veljače 1973. o usklađivanju zakonodavstava država članica u odnosu na električnu opremu namijenjenu za uporabu unutar određenih ograničenja električnog napona (2) i Direktive Vijeća 89/336/EEZ od 3. svibnja 1989. o usklađivanju zakonodavstava država članica u odnosu na elektromagnetsku kompatibilnosti (3).
   Članak 3.
   1.   U vezi s terminalnom opremom iz članka 1. stavka 1. ove Odluke, prijavljena tijela koja su imenovana za provedbu postupaka iz članka 10. Direktive 98/13/EZ uporabljuju ili osiguravaju uporabu primjenljivih dijelova usklađene norme iz članka 2. stavka 1. ove Odluke.
   2.   Prijavljena tijela osiguravaju sljedeće:

               (a)

               da su proizvođači ili drugi podnositelji zahtjeva za odobrenje upoznati sa savjetima iz Vodiča ETSI-ja EG 201 121, uključujući njegove izmjene; te

               (b)

               da su proizvođači upoznati s činjenicom da svim proizvodima koji su odobreni u skladu s ovom Odlukom moraju priložiti obavijest u obliku navedenom u Prilogu II.; te

               (c)

               da proizvođači izrađuju izjave o mrežnoj kompatibilnosti u obliku navedenom u Prilogu III.

         3.   Prijavljena tijela dužna su informirati druga prijavljena tijela o izjavama o mrežnoj kompatibilnosti ako je odobrenje izdano na temelju ove Odluke.
   Članak 4.
   1.   Odobrenja za opremu obuhvaćenu usklađenom normom iz članka 2. stavka 1. mogu se nastaviti izdavati u skladu s nacionalnim propisima o homologaciji u razdoblju od 15 mjeseci nakon dana donošenja ove Odluke.
   2.   Terminalna oprema odobrena na temelju takvih nacionalnih propisa o homologaciji može se nastaviti stavljati na tržište i u uporabu.
   Članak 5.
   Ova je Odluka upućena državama članicama.

      Sastavljeno u Bruxellesu 20. srpnja 1998.

            Za Vijeće

            Predsjednik

         W. MOLTERER

      (1)  SL L 74, 12.3.1998., str. 1.

      (2)  SL L 77, 26.3.1973., str. 29. Direktiva kako je izmijenjena Direktivom 93/68/EEZ (SL L 220, 30.8.1993., str. 1.).

      (3)  SL L 139, 23.5.1989., str. 19. Direktiva kako je zadnje izmijenjena Direktivom 93/68/EEZ (SL L 220, 30.8.1993., str. 1.).
   PRILOG I.

      Upućivanje na važeću usklađenu normu

   Usklađena norma iz članka 2. glasi:
   „Priključni zahtjevi za paneuropsko odobrenje za priključivanje terminalne opreme (uz izuzeće terminalne opreme koja podržava uslugu govorne telefonije) na analogne javne komutirane telefonske mreže (PSTN-ove) kod koje se mrežno adresiranje, ako je predviđeno, izvodi dvotonskom višefrekvencijskom (DTMF) signalizacijom.”

      ETSI

      Europski institut za telekomunikacijske norme

      Tajništvo ETSI-ja

   TBR (tehnička osnova za propis) 21: siječanj 1998.
   (bez predgovora)
   DODATNE INFORMACIJE
   Europski institut za telekomunikacijske norme priznat je u skladu s Direktivom Vijeća 83/189/EEZ od 28. ožujka 1983. o utvrđivanju postupka za pružanje informacija u području tehničkih normi i propisa (1).
   Gorenavedena usklađena norma izrađena je u skladu s punomoći koja je izdana u skladu s odgovarajućim postupcima iz Direktive 83/189/EEZ.
   Cijeli tekst gore navedene usklađene norme moguće je dobiti pri:

                           European Telecommunications Standards Institute (Europskom institutu za telekomunikacijske norme)

                           650 Route des Lucioles

                           F-06921 Sophia Antipolis Cedex

                           Francuska.

                           European Commission (Europskoj komisiji)

                           DG XIII/A/2 - (BU 31, 1/7)

                           Rue de la Loi/Wetstraat 200

                           B-1049 Bruxelles

         ili pri bilo kojoj drugoj organizaciji koja je odgovorna za objavu normi ETSI-ja; popis organizacija nalazi se na internetskoj stranici www.ispo.cec.be.

      (1)  SL L 109, 26.4.1983., str. 8.
   PRILOG II.
   Tekst obavijesti koju su proizvođači dužni priložiti proizvodima odobrenim na temelju ove Odluke

      „Oprema je odobrena u skladu s Odlukom Vijeća 98/482/EZ za paneuropsko priključivanje pojedinačnih terminalnih uređaja na javnu komutiranu telefonsku mrežu (PSTN). Međutim, zbog razlika između pojedinačnih PSTN-a u različitim zemljama, odobrenje samo po sebi ne predstavlja bezuvjetno osiguranje uspješnoga rada na svakoj priključnoj točki mreže PSTN.
      U slučaju problema prvo kontaktirajte dobavljača opreme.”

      Napomena: Proizvođač treba jasno obavijestiti prodavača i korisnika opreme o gore navedenim informacijama kroz ambalažu i/ili priručnik za uporabu ili druge oblike uputa za korisnike.
   PRILOG III.

      Izjava o mrežnoj kompatibilnosti koju je proizvođač dužan izraditi za prijavljeno tijelo i prodavača

   U izjavi će biti naznačene mreže u kojima bi oprema trebala raditi te sve prijavljene mreže u kojima se mogu pojaviti problemi u međusobnom radu s opremom.

      Izjava o mrežnoj kompatibilnosti koju je proizvođač dužan izraditi za korisnika

   U ovoj će izjavi biti naznačene mreže za koje je oprema namijenjena te sve prijavljene mreže u kojima se mogu pojaviti problemi u vezi s međusobnim radom s opremom. Proizvođač je također dužan priložiti izjavu u kojoj jasno navodi u kojim slučajevima mrežna kompatibilnosti ovisi o fizičkim i programskim postavkama sklopki. K tomu, proizvođač će savjetovati korisniku da kontaktira prodavača ako opremu želi koristiti u drugoj mreži.


title: Odluka Nadzornog tijela EFTA-e br. 244/12/COL od 27. lipnja 2012. o potpori za restrukturiranje za Íslandsbanki (Island)

text:
               15.5.2014

               HR

               Službeni list Europske unije

               L 144/3

         ODLUKA NADZORNOG TIJELA EFTA-e
   br. 244/12/COL
   od 27. lipnja 2012.
   o potpori za restrukturiranje za Íslandsbanki (Island)
   Ovaj će dokument biti objavljen u posebnom izdanju Službenog lista Europske unije na hrvatskom jeziku ako zadovolji potrebne uvjete.


title: 2006/600/EZ: Odluka Komisije od 4. rujna 2006. o utvrđivanju razreda otpornosti na vanjski požar određenih građevnih proizvoda u vezi s krovnim sendvič panelima s obostranim metalnim slojem (priopćena pod brojem dokumenta C(2006) 3883)  Tekst značajan za EGP

text:
               13/Sv. 60

               HR

               Službeni list Europske unije

               108

         32006D0600

               L 244/24

               SLUŽBENI LIST EUROPSKE UNIJE

         ODLUKA KOMISIJE
   od 4. rujna 2006.
   o utvrđivanju razreda otpornosti na vanjski požar određenih građevnih proizvoda u vezi s krovnim sendvič panelima s obostranim metalnim slojem
   (priopćena pod brojem dokumenta C(2006) 3883)
   (Tekst značajan za EGP)
   (2006/600/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući i obzir Direktivu 89/106/EEZ od 21. prosinca 1988. o usklađivanju zakona i drugih propisa država članica u odnosu na građevne proizvode (1), a posebno njezin članak 20. stavak 2.,
   budući da:

               (1)

               Direktiva 89/106/EEZ predviđa da, kako bi se vodilo računa o različitim razinama zaštite građevinskih radova na nacionalnim, regionalnim ili lokalnim razinama, je potrebno u interpretacijskim dokumentima utvrditi razrede u vezi s otpornošću proizvoda na požar s obzirom na svaki ključni zahtjev. Ovi dokumenti su objavljeni kao „Komunikacija Komisije u vezi s interpretacijskim dokumentima Direktive 89/106/EEZ” (2).

               (2)

               S obzirom na ključni zahtjev sigurnosti u slučaju požara, u interpretacijskom dokumentu br. 2 navodi se određeni broj međusobno povezanih mjera koje zajedno doprinose definiranju strategije sigurnosti u slučaju požara koja se u državama članicama može razvijati na različite načine.

               (3)

               Interpretacijski dokument br. 2 utvrđuje jednu od ovih mjera kao ograničenje stvaranja i širenja požara i dima unutar zadanog prostora tako da se ograniči potencijalni doprinos građevnih proizvoda punom razvoju požara.

               (4)

               Razina takvog ograničenja može se izraziti jedino u smislu različitih razina reakcije na požar proizvoda u njihovoj krajnjoj primjeni.

               (5)

               Putem usklađenog rješenja, sustav razreda donesen je Odlukom Komisije 2001/671/EZ od 21. kolovoza 2001. kojom se primjenjuje Direktiva Vijeća 89/106/EEZ u vezi s razredbom otpornosti krovova i krovnih pokrova kod vanjskog požara (3).

               (6)

               U slučaju određenih građevnih proizvoda potrebno je koristiti razredbu koja je utvrđena u Odluci 2001/671/EZ.

               (7)

               Otpornost na vanjski požar nekih krovova i krovnih pokrova, u okviru razredbe predviđene u Odluci 2001/671/EZ, dobro je utvrđena i dovoljno dobro poznata nadležnim regulatornim tijelima u državama članicama tako da ona ne zahtijevaju ispitivanja ove karakteristike učinkovitosti.

               (8)

               Mjere predviđene ovom Odlukom u skladu su s mišljenjem Stalnog odbora za graditeljstvo,

         DONIJELA JE OVU ODLUKU:
   Članak 1.
   Građevni proizvodi i/ili materijali koji udovoljavaju zahtjevima karakteristike ponašanja „otpornost na požar” utvrđeni su u Prilogu, bez potrebe za daljnjim ispitivanjem.
   Članak 2.
   Određeni razredi koje treba primijeniti na različite građevne proizvode i/ili materijale, u okviru razredbe otpornosti na požar donesene u Odluci 2001/671/EZ, utvrđeni su u Prilogu ovoj Odluci.
   Članak 3.
   Proizvodi se razmatraju u odnosu na njihovu krajnju primjenu, kada je to potrebno.
   Članak 4.
   Ova je Odluka upućena državama članicama.

      Sastavljeno u Bruxellesu 4. rujna 2006.

            Za Komisiju

         Günter VERHEUGEN

            Potpredsjednik

      (1)  SL L 40, 11.2.1989., str. 12. Direktiva kako je zadnje izmijenjena Uredbom (EZ) br. 1882/2003 Europskog parlamenta i Vijeća (SL L 284, 31.10.2003., str. 1.).

      (2)  SL C 62, 28.2.1994., str. 1.

      (3)  SL L 235, 4.9.2001., str. 20.

      PRILOG
      Tablica izložena u ovom Prilogu daje popis građevnih proizvoda i/ili materijala koji udovoljavaju svim zahtjevima otpornosti na vanjski požar bez potrebe za ispitivanjem.

         Tablica

      RAZREDI OTPORNOSTI NA VANJSKI POŽAR ZA KROVNE SENDVIČ PANELE S OBOSTRANIM METALNIM SLOJEM

                  Proizvod (1)

                  Opis proizvoda

                  Materijal jezgre s najmanjom gustoćom

                  Razred (2)

                  Krovni sendvič paneli sa slojem čelika, nehrđajućeg čelika ili aluminija

                  U skladu s normom EN 14509 (1)

                  PUR 35 kg/m3

                  ili

                  BKROV (t1)

                  MW (lamele) 80 kg/m3

                  ili

                  BKROV (t2)

                  MW (ploče pune širine) 110 kg/m3

                  BKROV (t3)

                  Korišteni simboli: PUR = poliuretan; MW = mineralna vuna; PVC = polivinil klorid; PCS = ukupni toplinski potencijal.

         (1)  Paneli s profiliranim vanjskim metalnim slojem koji sadržavaju:

                  —

                  najmanja debljina 0,4 mm za slojeve od čelika i nehrđajućeg čelika,

                  —

                  najmanja debljina 0,9 mm za slojeve od aluminija,

                  —

                  na svakom uzdužnom spoju između dva panela preklop vanjskog metalnog sloja prelazi preko vrha i najmanje 15 mm niz suprotnu stranu vrha, ili metalni pokrov potpuno prekriva vrh spoja, ili podignutu stojeću metalnu spojku duž spoja,

                  —

                  na svakom poprečnom spoju između dva panela je preklop vanjskog metalnog sloja od barem 75 mm,

                  —

                  obloga za zaštitu od vremenskih utjecaja sadrži PVC boju nanesenu u tekućem stanju najveće nazivne gustoće suhog sloja od 0,200 mm, PCS ne veći od 8,0 MJ/m2 i najveću suhu masu od 300 g/m2;
                  ili svaki tanki premaz boje manje vrijednosti od gore navedene,

                  —

                  najmanja kategorija otpornosti na požar je D-s3, d0 bez zaštite rubova u skladu s normom EN 13501-1.

         (2)  Razred kako je predviđen u tablici u Prilogu Odluci 2001/671/EZ.
      Korišteni simboli: PUR = poliuretan; MW = mineralna vuna; PVC = polivinil klorid; PCS = ukupni toplinski potencijal.


Odluka Komisije od 21/10/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8215 - APOLLO MANAGEMENT / RACKSPACE HOSTING) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2013/402/EU: Odluka Komisije od 16. travnja 2013. o mjeri SA.20112 (C 35/2006) koju provodi Švedska za Konsum Jämtland Ekonomisk Förening Tekst značajan za EGP

text:
               27.7.2013

               HR

               Službeni list Europske unije

               L 202/25

         ODLUKA KOMISIJE
   od 16. travnja 2013.
   o mjeri SA.20112 (C 35/2006) koju provodi Švedska za Konsum Jämtland Ekonomisk Förening
   (Vjerodostojan je samo tekst na švedskom jeziku)
   (Tekst značajan za EGP)
   (2013/402/EU)

   Ovaj će dokument biti objavljen u posebnom izdanju Službenog lista Europske unije na hrvatskom jeziku ako zadovolji potrebne uvjete.


title: 94/558/EZUČ: Odluka Komisije od 17. lipnja 1994. o zaključivanju Konvencije o Statutu Europskih škola

text:
               16/Sv. 001

               HR

               Službeni list Europske unije

               27

         31994D0558

               L 212/15

               SLUŽBENI LIST EUROPSKE UNIJE

               17.06.1994.

      ODLUKA KOMISIJE

   od 17. lipnja 1994.
   o zaključivanju Konvencije o Statutu Europskih škola
   (94/558/EZUČ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice za ugljen i čelik, a posebno njegov članak 95. stavak 1.,
   uz suglasnost Vijeća,
   nakon savjetovanja sa Odborom za savjetovanje,
   budući da se Europska zajednica za ugljen i čelik brine za pružanje zajedničkog obrazovanja djeci svojeg osoblja u Europskim školama, kao način kojim se jamči pravilan rad institucija Zajednice i olakšava postizanje njihovih zadaća; budući da su u tu svrhu 12. travnja 1957. izvorne države članice potpisale Konvenciju o Statutu Europskih škola;
   budući da su Vijeće i ministri obrazovanja koji su se sastali u okviru Vijeća 31. svibnja 1990. zatražili izradu nove Konvencije o Europskim školama s ciljem povećanja učinkovitosti rada škola i većeg priznavanja uloge Zajednice u kojoj se nalaze;
   budući da je sudjelovanje Europske zajednice za ugljen i čelik u primjeni spomenute Konvencije neophodno kako bi se osiguralo postizanje ciljeva Zajednice;
   budući da će Europska zajednica za ugljen i čelik sudjelovati u provedbi Konvencije na temelju svojih ovlasti koje proizlaze iz pravila utvrđenih Konvencijom, kao i budućih postupaka koje može usvojiti u skladu s uvjetima Konvencije;
   budući da je prema tome potrebno da Europska zajednica za ugljen i čelik zaključi spomenutu Konvenciju;
   budući da su isključive ovlasti djelovanja raspoložive za usvajanje ove Odluke utvrđene člankom 95. Ugovora o EZUČ-u,
   ODLUČILA JE:
   Članak 1.
   Konvencija o Statutu Europskih škola ovime se odobrava u ime Europske zajednice za ugljen i čelik. Tekst Konvencije priložen je ovoj Odluci (1).
   Članak 2.
   Predsjednik Komisije pohranjuje instrument o odobravanju u skladu s člankom 33. Konvencije.

      Sastavljeno u Luxembourgu 17. lipnja 1994.

            Za Komisiju

            Predsjednik

         Jacques DELORS

      (1)  SL L 212, 17.8.1994., str. 3.


title: 2010/280/EU: Odluka Komisije od 12. svibnja 2010. o izmjeni Odluke 2006/968/EZ o provedbi Uredbe Vijeća (EZ) br. 21/2004 u pogledu smjernica i postupaka za elektroničko označivanje ovaca i koza (priopćena pod brojem dokumenta C(2010) 3009)  Tekst značajan za EGP

text:
               03/Sv. 037

               HR

               Službeni list Europske unije

               158

         32010D0280

               L 124/5

               SLUŽBENI LIST EUROPSKE UNIJE

               12.05.2010.

      ODLUKA KOMISIJE

   od 12. svibnja 2010.
   o izmjeni Odluke 2006/968/EZ o provedbi Uredbe Vijeća (EZ) br. 21/2004 u pogledu smjernica i postupaka za elektroničko označivanje ovaca i koza
   (priopćena pod brojem dokumenta C(2010) 3009)
   (Tekst značajan za EGP)
   (2010/280/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 21/2004 od 17. prosinca 2003. o uspostavi sustava za označivanje i registraciju ovaca i koza i o izmjeni Uredbe (EZ) br. 1782/2003 i direktiva 92/102/EEZ i 64/432/EEZ (1), a posebno njezin članak 9. stavak 1.,
   budući da:

               (1)

               Uredba (EZ) br. 21/2004 predviđa da svaka država članica mora uspostaviti sustav za označivanje i registraciju ovaca i koza u skladu s tom Uredbom. U skladu s Uredbom (EZ) br. 21/2004 ovce i koze se označuju s prvim i drugim sredstvom za označivanje. Jedno od navedenih sredstava za označivanje mora biti elektronički znak raspoznavanja, a drugo sredstvo vidljiv znak raspoznavanja.

               (2)

               Odluka Komisije 2006/968/EZ (2) određuje smjernice i postupke za odobravanje znakova raspoznavanja i čitača za elektroničko označivanje ovaca i koza u skladu s Uredbom (EZ) br. 21/2004. Ta Odluka propisuje minimalne zahtjeve u pogledu nekih testova sukladnosti i funkcioniranja za odobrenje navedenih uređaja, kako bi se osiguralo očitavanje elektroničkih znakova raspoznavanja po čitavoj Uniji i ispunjavanje zahtjeva o minimalnoj udaljenosti očitavanja iz Uredbe (EZ) br. 21/2004.

               (3)

               Navedeni postupci testiranja su utvrđeni u skladu s metodama određenim u Međunarodnom sporazumu o postupcima označivanja Međunarodnog odbora označivanje životinja (smjernice ICAR). Smjernice ICAR su nadalje razvijene i sada ih zamjenjuju ISO standardi 24631-1, 24631-2, 24631-3 i 24631-4. Zbog preglednosti bi trebalo provesti izravno upućivanje na odgovarajuće točke ISO standarda.

               (4)

               Tijekom svog života, životinje se mogu premještati i držati na različitim gospodarstvima. Potrebno je odrediti minimalne kriterije za funkcioniranje elektroničkih znakova raspoznavanja kako bi se osiguralo da se ti uređaji mogu očitavati pod različitim uvjetima po čitavoj Uniji.

               (5)

               Radi smanjenja mogućeg administrativnog tereta, trebalo bi pojasniti zahtjeve za postupak odobravanja čitača. Za razliku od znakova raspoznavanja, za čitače se ne smiju propisati nikakvi obvezujući zahtjevi na razini Unije. Međutim, države članice bi trebale imati mogućnost određivanja dodatnih kriterija kako bi osigurale ispravno funkcioniranje elektronskog označivanja prema svojim posebnim geografskim i klimatskim uvjetima i uvjetima upravljanja, ako je potrebno.

               (6)

               Praktično iskustvo u provedbi Uredbe (EZ) br. 21/2004 pokazalo je da je potreban samo mali broj laboratorija kako bi se proveli svi testovi predviđeni tom Uredbom. Poseban postupak za određivanje nacionalnih laboratorija za testiranje u svim državama članicama stoga nije potreban. Dovoljno je da se testiranja provode u laboratorijima akreditiranim za provođenje navedenih testova u skladu sa standardom EN ISO/IEC 17025.

               (7)

               Odluku 2006/968/EZ trebalo bi stoga odgovarajuće izmijeniti.

               (8)

               Mjere predviđene u ovoj Odluci u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Prilog Odluci 2006/968/EZ se izmjenjuje u skladu s Prilogom ovoj Odluci.
   Članak 2.
   Ova Odluka se primjenjuje od 1. srpnja 2010.
   Članak 3.
   Ova je Odluka upućena državama članicama.

      Sastavljeno u Bruxellesu 12. svibnja 2010.

            Za Komisiju

         John DALLI

            Član Komisije

      (1)  SL L 5, 9.1.2004., str. 8.

      (2)  SL L 401, 30.12.2006., str. 41.
   PRILOG
   Prilog se izmjenjuje kako slijedi:

               1.

               u poglavlju I., točke (f) i (g) se brišu;

               2.

               Poglavlje II. se izmjenjuje kako slijedi:

                           (a)

                           točke 1. i 2. zamjenjuju se sljedećim:

                                       „1.

                                       Nadležno tijelo odobrava korištenje samo znakova raspoznavanja koji su bile testirani s povoljnim rezultatima u pogledu:

                                                   (a)

                                                   sukladnosti s ISO standardima 11784 i 11785 u skladu s postupcima testiranja iz točke 7. ISO standarda 24631-1; i

                                                   (b)

                                                   dostignuća minimalne učinkovitosti pri očitavanju na udaljenosti iz točke 2. u skladu s postupcima iz točke 7. ISO standarda 24631-3.

                                       2.

                                       U svrhu ostvarivanja mogućnosti po pitanju udaljenosti očitavanja kako je propisano u točki (c) odjeljka A.6 Priloga Uredbi (EZ) br. 21/2004, transponder ispunjava sljedeće parametre:

                                                   (a)

                                                   transponderi koji koriste HDX tehnologiju imaju minimalnu aktivacijsku snagu magnetnog polja koja je manja ili jednaka 1,2 A/m izmjereno u skladu s ISO standardom 24631-3, dio 7.6.5 ‚Minimalna snaga magnetskog polja aktivacije kod HDX moda’ i razviti amplitudu modulacije jednaku 10 mV, izmjereno u skladu s ISO standardom ISO 24631-3, dio 7.6.6 ‚Amplituda modulacije u HDX modu’ pri snazi magnetskog polja koja je jednaka ili manja 1,2 A/m;

                                                   (b)

                                                   transponderi koji koriste FDX-B tehnologiju imaju minimalnu aktivacijsku snagu magnetskog polja koja je manja ili jednaka 1,2 A/m izmjereno u skladu s ISO standardom 24631-3, dio 7.6.4 ‚Minimalna snaga magnetskog polja aktivacije kod FDX-B moda’; i razviti amplitudu modulacije jednaku 10 mV, izmjereno u skladu s ISO standardom ISO 24631-3, dio 7.6.6 ‚Amplituda modulacije u FDX-B modu’ pri snazi magnetskog polja, koja je jednaka ili manja 1,2 A/m.”

                           (b)

                           dodaje se sljedeća točka 6.:

                                       „6.

                                       Odobrenja izdana od strane nadležnog tijela do 30. lipnja 2010. za upotrebu znakova raspoznavanja koji su testirani u skladu s metodama za odobravanje znakova raspoznavanja koje se primjenjuju do tog datuma, vrijede i dalje.”

               3.

               Poglavlja III. i IV. zamjenjuju se sljedećim.
               „POGLAVLJE III.

                  Čitači

               Nadležno tijelo može odrediti posebne kriterije za funkcioniranje čitača koji se koriste na specifičnim gospodarstvima ili na specifičnim tipovima gospodarstava ako su ti kriteriji potrebni za osiguranje pravilnog očitavanja znakova raspoznavanja prema lokalnim zemljopisnim, klimatskim i/ili gospodarskim uvjetima. Gospodarski uvjeti koji opravdavaju takve posebne kriterije za funkcioniranje su vjerojatno prisutni na gospodarstvima koja manipuliraju s velikim protokom životinja označenih znakovima raspoznavanja i koriste tehnologiju HDX ili FDX-B i/ili na gospodarstvima na kojima se zahtjeva sinkronizaciju čitača u skladu s točkom 7.7.3 ISO standarda 24631-2.
               POGLAVLJE IV.

                  Laboratoriji za ispitivanje i postupak

               Testovi iz točaka od 1. do 4. poglavlja II. provode se u laboratorijima za ispitivanje koji provode i koji su procijenjeni i akreditirani za navedene testove u skladu s ISO standardom EN ISO/IEC 17025 koji se odnosi na opće kriterije za osposobljenost ispitnih i umjernih laboratorija. Proizvođači znakova raspoznavanja koji prijavljuju testiranja mogu slobodno odabrati između akreditiranih ispitnih laboratorija.”


Odluka Komisije od 24/01/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8311 - ALTOR FUND IV / TRANSCOM WORLDWIDE AB) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2007/29/EZ: Odluka Komisije od 22. prosinca 2006. o utvrđivanju prijelaznih mjera za određene proizvode životinjskog podrijetla obuhvaćene Uredbom (EZ) br. 853/2004 Europskog parlamenta i Vijeća unesene u Bugarsku i Rumunjsku iz trećih zemalja prije 1. siječnja 2007. (priopćena pod brojem dokumenta C(2006) 7019)  Tekst značajan za EGP

text:
               03/Sv. 051

               HR

               Službeni list Europske unije

               161

         32007D0029

               L 008/57

               SLUŽBENI LIST EUROPSKE UNIJE

               01.01.2007.

      ODLUKA KOMISIJE

   od 22. prosinca 2006.
   o utvrđivanju prijelaznih mjera za određene proizvode životinjskog podrijetla obuhvaćene Uredbom (EZ) br. 853/2004 Europskog parlamenta i Vijeća unesene u Bugarsku i Rumunjsku iz trećih zemalja prije 1. siječnja 2007.
   (priopćena pod brojem dokumenta C(2006) 7019)
   (Tekst značajan za EGP)
   (2007/29/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Ugovor o pristupanju Bugarske i Rumunjske, a posebno njegov članak 4. stavak 3.,
   uzimajući u obzir Akt o pristupanju Bugarske i Rumunjske, a posebno njegov članak 42.,
   budući da:

               (1)

               Bugarska i Rumunjska trebaju pristupiti Zajednici 1. siječnja 2007. Određeni proizvodi životinjskog podrijetla koji potječu iz trećih zemalja uneseni u Bugarsku i Rumunjsku iz trećih zemalja prije tog datuma ne udovoljavaju relevantnim pravilima Zajednice navedenim u Uredbi (EZ) br. 853/2004 Europskog parlamenta i Vijeća od 29. travnja 2004. o utvrđivanju posebnih higijenskih pravila za hranu životinjskog podrijetla (1).

               (2)

               Neki od tih proizvoda stavljeni su u slobodan promet u Bugarskoj i Rumunjskoj dok drugi još nisu stavljeni u carinski postupak i još uvijek su pod carinskim nadzorom u te dvije zemlje.

               (3)

               Radi olakšavanja prijelaza od postojećeg sustava u Bugarskoj i Rumunjskoj na onaj koji proizlazi iz primjene zakonodavstva Zajednice, primjereno je predvidjeti prijelazne mjere za stavljanje tih proizvoda na tržište.

               (4)

               Također je primjereno predvidjeti da se proizvodi koji ne udovoljavaju zakonodavstvu Zajednice ne unose u ostale države članice. Oni se mogu stavljati samo na domaće tržište Bugarske i Rumunjske ili izvesti u treću zemlju prema odgovarajućim uvjetima. Osim toga, uzimajući u obzir da postojeći sustav sljedivosti nije dostatan, ti nesukladni proizvodi ne smiju se prerađivati u objektima koji su odobreni za otpremu proizvoda u Zajednicu.

               (5)

               Jednu godinu nakon pristupanja, proizvodi koji još nisu pušteni u slobodan promet u te dvije zemlje ili izvezeni te ostaju skladišteni pod carinskim nadzorom trebali bi se uništiti.

               (6)

               Mjere predviđene u ovoj Odluci u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Područje primjene
   Ova se Odluka primjenjuje na proizvode životinjskog podrijetla koji:

               (a)

               potpadaju u područje primjene Uredbe (EZ) br. 853/2004, ali ne udovoljavaju zahtjevima te Uredbe; i

               (b)

               uneseni su u Bugarsku i Rumunjsku iz trećih zemalja prije 1. siječnja 2007.

         Članak 2.
   Proizvodi životinjskog podrijetla pušteni u slobodan promet prije 1. siječnja 2007.
   1.   Proizvodi navedeni u članku 1. („proizvodi životinjskog podrijetla”) koji su pušteni u slobodan promet u Bugarskoj i Rumunjskoj („nove države članice”) prije 1. siječnja 2007. smiju se stavljati samo na njihova nacionalna tržišta do 31. prosinca 2007.
   Ti proizvodi životinjskog podrijetla:

               (a)

               ne smiju se prerađivati u objektima koji su odobreni za otpremu proizvoda u druge države članice; i

               (b)

               moraju nositi nacionalnu oznaku predviđenu nacionalnim pravilima te nove države članice na datum puštanja u slobodan promet.

         2.   U skladu s Direktivom Vijeća 89/662/EEZ (2), a posebno njezinim člankom 3., države članice osiguravaju da proizvodi životinjskog podrijetla ne budu u prometu između država članica.
   3.   Odstupajući od stavka 1., nove države članice mogu do 31. prosinca 2007. odobriti izvoz proizvoda životinjskog podrijetla u treću zemlju pod sljedećim uvjetima:

               (a)

               izvoz se mora provesti u skladu s člankom 12. Uredbe (EZ) br. 178/2002 Europskog parlamenta i Vijeća (3);

               (b)

               svaka se pošiljka mora prevesti izravno u treću zemlju pod nadzorom nadležnog tijela bez prijelaza preko područja drugih država članica;

               (c)

               svaka se pošiljka mora izvesti tako da je zapečati nadležno tijelo i plombe se moraju pregledavati na točki izlaska iz nove države članice.

         Članak 3.
   Proizvodi životinjskog podrijetla uneseni u nove države članice, ali se ne puštaju u slobodan promet prije 1. siječnja 2007.
   1.   Proizvodi životinjskog podrijetla uneseni u nove države članice, ali se ne puštaju u slobodan promet prije 1. siječnja 2007. podliježu odredbama predviđenim u stavcima 2. i 3.
   2.   Proizvodi životinjskog podrijetla mogu se pustiti u slobodan promet u novim državama članicama ili otpremati u treću zemlju u skladu s uvjetima iz članka 2.
   3.   Od 1. siječnja 2008., sve pošiljke proizvoda životinjskog podrijetla pod carinskim nadzorom uništavaju se pod kontrolom nadležnog tijela.
   Svi troškovi takvog uništavanja naplaćuju se vlasniku pošiljke.
   Članak 4.
   Primjena
   Ova se Odluka primjenjuje podložno i od dana stupanja na snagu Ugovora o pristupanju Bugarske i Rumunjske.
   Članak 5.
   Upućivanja
   Ova je Odluka upućena državama članicama.

      Sastavljeno u Bruxellesu 22. prosinca 2006.

            Za Komisiju

         Markos KYPRIANOU

            Član Komisije

      (1)  SL L 139, 30.4.2004., str. 55.; ispravljeno u SL L 226, 25.6.2004., str. 22. Uredba kako je zadnje izmijenjena Uredbom Komisije (EZ) br. 2076/2005 (SL L 338, 22.12.2005., str. 83.).

      (2)  SL L 395, 30.12.1989., str. 13.

      (3)  SL L 31, 1.2.2002., str. 1.


Odluka Komisije od 11/11/2013 u kojoj se određuje koncentracija kompatibilna sa zajedničkim tržištem (Predmet br. COMP/M.7069 - ARES / OTPP / CPG) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2003/896/EZ: Odluka Komisije od 19. prosinca 2003. kojom se državama članicama omogućuje produženje privremenih odobrenja za nove aktivne tvari tiakloprid, tiametoksam, kvinoksifen, flazasulfuron, virus nuklearne polihedroze Spodoptera exigua , spinozad, Giocladium catenulatum , Pseudomonas chlororafis i indoksakarb (priopćena pod brojem dokumenta C(2003) 4851)  Tekst značajan za EGP

text:
               03/Sv. 045

               HR

               Službeni list Europske unije

               204

         32003D0896

               L 333/94

               SLUŽBENI LIST EUROPSKE UNIJE

               19.12.2003.

      ODLUKA KOMISIJE

   od 19. prosinca 2003.
   kojom se državama članicama omogućuje produženje privremenih odobrenja za nove aktivne tvari tiakloprid, tiametoksam, kvinoksifen, flazasulfuron, virus nuklearne polihedroze Spodoptera exigua, spinozad, Giocladium catenulatum, Pseudomonas chlororafis i indoksakarb
   (priopćena pod brojem dokumenta C(2003) 4851)
   (Tekst značajan za EGP)
   (2003/896/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), kako je zadnje izmijenjena Direktivom Komisije 2003/84/EZ (2), a posebno četvrti podstavak njezinog članka 8. stavka 1.,
   budući da:

               (1)

               U skladu s člankom 6. stavkom 2. Direktive 91/414/EEZ, u rujnu 1998. je Ujedinjena Kraljevina od Bayer AG-a, (sada Bayer CropScience), primila zahtjev za uvrštenje aktivne tvari tiakloprida u Prilog I. Direktivi 91/414/EEZ. Odlukom Komisije 2000/181/EZ (3) je potvrđeno da je dokumentacija cjelovita te se može smatrati da općenito udovoljava zahtjevima za podacima i informacijama iz Priloga II. i Priloga III. Direktivi.

               (2)

               Nadležna tijela Španjolske su u ožujku 1999. od Novartis Crop Protection AG-a, (sada Bayer CropScience), primile sličan zahtjev za tiametoksam. Ova je dokumentacija proglašena cjelovitom Odlukom Komisije 200/181/EZ.

               (3)

               Nadležna tijela Ujedinjene Kraljevine su u kolovozu 1995. od Dow Elanco Europe-a, (sada Dow AgroSciences), primile sličan zahtjev za kvinoksifen. Ova je dokumentacija proglašena cjelovitom Odlukom Komisije 96/457/EZ (4).

               (4)

               Nadležna tijela Španjolske su u prosincu 1996. od ISK Biosciences Europe SA-a primile sličan zahtjev za flazasulfuron. Ova je dokumentacija proglašena cjelovitom Odlukom Komisije 97/865/EZ (5).

               (5)

               Nadležna tijela Nizozemske su u srpnju 1996. od Biosysa primile sličan zahtjev za virus nuklearne polihedroze Spodoptera exigua. Ova je dokumentacija proglašena cjelovitom Odlukom Komisije 97/865/EZ.

               (6)

               Nadležna tijela Nizozemske su u srpnju 1999. od Dow AgroSciences-a primile sličan zahtjev za spinozad. Ova je dokumentacija proglašena cjelovitom Odlukom Komisije 2000/210/EZ (6).

               (7)

               Nadležna tijela Finske su u svibnju 1998. od Kemira Agro Oy-a primile sličan zahtjev za Gliocladium catenulatum. Ova je dokumentacija proglašena cjelovitom Odlukom Komisije 1999/392/EZ (7).

               (8)

               Nadležna tijela Švedske su u prosincu 1994. od Bio Agri AB-a primile sličan zahtjev za Pseudomonas klororafis. Ova je dokumentacija proglašena cjelovitom Odlukom Komisije 97/248/EZ (8).

               (9)

               Nadležna tijela Nizozemske su u listopadu 1997. od Du Pont de Nemours France SA-a primile sličan zahtjev za indoksakarb. Ova je dokumentacija proglašena cjelovitom Odlukom Komisije 98/398/EZ (9).

               (10)

               Potvrda cjelovitosti dokumentacije bila je potrebna kako bi ih se moglo detaljno ispitati te kako bi se omogućilo da države članice daju privremena odobrenja sredstvima za zaštitu bilja koja sadrže predmetne aktivne tvari za razdoblja do najviše tri godine, dok udovoljavaju uvjetima iz članka 8. stavka 1. Direktive 91/414/EEZ, a posebno uvjetu u vezi s detaljnom procjenom aktivne tvari i sredstava za zaštitu bilja uzimajući u obzir zahtjeve iz te Direktive.

               (11)

               Za te su aktivne tvari procijenjeni učinci na ljudsko zdravlje i okoliš u skladu s odredbama članka 6. stavaka 2. i 4. Direktive 91/414/EEZ, za upotrebe koje su predložili podnositelji zahtjeva. Države članice izvjestiteljice su dostavile Komisiji nacrte izvješća o procjeni 29. studenoga 2000. (tiakloprid), 20. siječnja 2002. (tiametoksam), 11. listopada 1996. (kvinoksifen), 1. kolovoza 1999. (flazasulfuron), 19. studenoga 1999. (virus nuklearne polihedroze Spodoptera exigua), 1. veljače 2001. (spinozad), 16. svibnja 2001. (Gliocladium catenulatum), 7. travnja 1998. (Pseudomonas klororafis) i 7. veljače 2000. (indoksakarb).

               (12)

               Pregled dokumentacije traje i dalje po prijemu nacrta izvješća o procjeni država članica izvjestiteljica te neće biti moguće dovršiti procjenu u vremenskom roku predviđenom Direktivom 91/414/EEZ.

               (13)

               Dosadašnjom procjenom nije uočen ni jedan razlog za trenutačnu zabrinutost, državama članicama treba omogućiti produženje privremenih odobrenja za sredstva za zaštitu bilja koja sadrže predmetne aktivne tvari za razdoblje od 24 mjeseca u skladu s odredbama članka 8. Direktive 91/414/EEZ te tako omogućiti nastavak pregleda dokumentacije. Očekuje se da će proces procjene i donošenja odluke u vezi s odlukom o mogućem uvrštenju u Prilog I. za svaku od ovih aktivnih tvari biti dovršen u roku od 24 mjeseca.

               (14)

               Mjere predviđene ovom Odlukom su u skladu s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Države članice mogu produžiti privremena odobrenja za sredstva za zaštitu bilja koja sadrže tiakloprid, tiametoksam, kvinoksifen, flazasulfuron, virus nuklearne polihedroze Spodoptera exigua, spinozad, Giocladium catenulatum, Pseudomonas chlororafis i indoksakarb za razdoblje koje nije dulje od 24 mjeseca od dana donošenja ove Odluke.
   Članak 2.
   Ova je Odluka upućena državama članicama.

      Sastavljeno u Bruxellesu 19. prosinca 2003.

            Za Komisiju

         David BYRNE

            Član Komisije

      (1)  SL L 230, 19.8.1991., str. 1.

      (2)  SL L 247, 30.9.2003., str. 20.

      (3)  SL L 57, 2.3.2000., str. 35.

      (4)  SL L 189, 30.7.1996., str. 112.

      (5)  SL L 351, 23.12.1997., str. 67.

      (6)  SL L 64, 11.3.2000., str. 24.

      (7)  SL L 148, 15.6.1999., str. 44.

      (8)  SL L 98, 15.4.1997., str. 15.

      (9)  SL L 176, 20.6.1998., str. 34.